नई दिल्ली विकास कृष्णन के 75 किलोग्राम भार वर्ग में ओलिंपिक में जगह बनाने से स्टार मुक्केबाज विजेंदर सिंह के लिए दरवाजे बंद हो गए हैं जो अंतरराष्ट्रीय मुक्केबाजी संघ (एआईबीए) के पेशेवर मुक्केबाजों को अनुमति देने के फैसले के बाद से रियो के लिए क्वॉलिफाइ करने पर नजर गड़ाए हुए थे। विकास ने बाकू अजरबेजान में एआईबीए विश्व क्वॉलिफाइंग टूर्नमेंट के सेमीफाइनल में पहुंचकर रियो का टिकट पक्का किया।